স্পোর্টস রিপোর্টার : টানা দুই ম্যাচ জয়ের পর এশিয়ান গেমস হকিতে হেরেছে বাংলাদেশ। গতকাল শুক্রবার ইন্দোনেশিয়ার জাকার্তায় নিজেদের তৃতীয় গ্রুপ ম্যাচে মালয়েশিয়ার কাছে ৭-০ গোলে হেরেছে বাংলাদেশ। প্রথম ম্যাচে বাংলাদেশ ২-১ গোলে ওমানকে ও দ্বিতীয় ম্যাচে ৬-১ গোলে কাজাখস্তানকে হারিয়েছিল।এশিয়ান গেমস হকিতে গ্রুপিং হওয়ার পরই বাংলাদেশের কোচ ইমান গোবিনাথন কৃষ্ণমুর্তি বলেছিলেন, মালয়েশিয়া ও পাকিস্তানের কাছে কম গোল খাওয়া হবে তার লক্ষ্য। আর হারাতে হবে ওমান, কাজাখস্তান ও থাইল্যান্ডকে। ওমান ও কাজাখস্তানকে হারানোর পর শুক্রবার মালয়েশিয়ার মুখোমুখি হয়ে বাস্তবতাই বুঝলো বাংলাদেশ।